钦定古今图书集成/方舆汇编/职方典/第1521卷 > 贵州兵制考 通志
## 钦定古今图书集成/方舆汇编/职方典/第1521卷 > 贵州兵制考 通志

督标　中、前、左、右四营，额兵四千名，旧驻贵阳省城。康熙十九年，添设中、前、左、右、后五营，额兵五千名，移驻云南。粮饷俱在云南开销。

抚标　旧止护卫甲兵五十名，因总督移驻云南，新设左右二营，额兵一千五百名，驻札贵阳府城。

提标　四营、兵三千名，驻札安顺府。分防山京、石头寨、黎儿哨、坝阳各地方。

安笼镇　中、左、右三营，额兵二千二百二十名。康熙二十四年，裁去七百二十名，现存一千五百名。驻札安笼所地方，分防郎岱、关岭、黄草坝、洛坝、马鞭田、新城各地方。

大定镇　中、左、右三营，额兵二千二百二十名。康熙二十四年，裁去七百二十名，现存一千五百名。驻札大定州，分防公鸡山、水城、亥仲、普擦阁、鸦落脚河路穿各地方。

威宁镇　中、左、右三营，额兵二千二百二十名。康熙二十四年，裁去七百二十名，现存一千五百名。驻札威宁府，分防可渡桥、倘塘、阿底马、摆结、理盐仓、杓得魁、阿者鲁、并都著四铺、瓦甸、黑章、歇凉亭、菩萨塘各地方。

黔西协　旧为镇，额兵二千二百二十名。康熙二十三年改协左右二营，裁兵四百二十名。二十四年，又裁六百名。现存一千二百名，驻札黔西州，分防六广河、镇西、黄沙渡、鸭池河、沙溪、西溪各地方。

平远协　左右二营，额兵二千二百二十名。康熙二十三年，裁去四百二十名。二十四年，又裁六百名，现存一千二百名，驻札平远州，分防以“个务卜额、蜡箐、定南、二岔糯、东坡、猓龙桥、安庄、白水河、归集比怯黑胯” 、白沙河、簸渡河各处地方。

镇远协　左右二营，额兵二千二百二十名。康熙二十三年裁去四百二十名。二十四年，又裁去六百名。现存一千二百名。驻札镇远府，分防施秉县、思州、古楼坪、凉伞、响水行宫、牌楼哨、焦溪、石阡、路臻洞各地方。

定广协　额兵九百名，康熙二十四年，裁去二百四十名，现存六百六十名，驻札定番州，分防广顺州、威远、安平、克细改窑、大华、下坝各处地方。

铜仁协　额兵七百四十名，康熙二十四年裁去一百名，现存六百四十名，驻札铜仁府。分防“正大营、盘石营、龙头营、振武营、太平营、地耶营、报国营、马颈营、白岩坉、龙塘、黄镇营、江口” 各处地方。

黎平协　额兵七百四十名。康熙二十三年，裁去一百二十名，现存六百二十名，驻札黎平府，分防永从县西山司各处地方。

贵阳城守营　额兵九百名。康熙二十四年裁去三百名，现存六百名。驻札贵阳府，分防清镇县、开州、修文县、“巴香、息烽” 各处地方。

新添营　额兵二百八十名，驻札贵定县；分防新安、龙里县各处地方。

平伐营　额兵二百八十名，驻札平伐司；分防贵定旧县谷穰寨各处地方。

盘江营　额兵二百八十名，驻札盘江河，分防永宁州地方。

《安南》营　额兵四百名，驻札安南县，分防普安县地方。

《普安》营　：额兵二百八十名，驻札普安州；分防亦资孔地方。

平越营　额兵七百四十名，康熙二十四年，裁去一百四十名，现存六百名，驻札平越府，分防湄潭县杨老、馀庆县黄平、旧州、瓮安县岩门、司渡口各处地方。

《黄施》营　额兵四百名，驻札偏桥；分防黄平州、重安江、杨柳冲各处地方。

都匀城守营　额兵七百四十名。康熙二十三年，裁去一百二十名。二十四年，又裁二十名。现存六百名，驻札都匀府，分防独山、麻哈烂土司凯口各处地方。

凯里营　额兵二百八十名，驻札凯里司，分防清平县瓮坝地方。

思南营　额兵七百四十名，康熙二十四年裁去一百四十名，现在六百名。驻札思南府，分防印江县、婺川县、大堡场、大堰塘、沿河司塘头场各处地方。

《石阡》营　额兵二百八十名，驻札石阡府；分防龙泉县地方。

《毕赤》营　额兵八百名。康熙二十四年裁去二百名，现存六百名，驻札毕节县，分防赤水普市、七星关、层台站各处地方。

《贵州》通共兵丁二万名，每名月支米三斗，每年共应支米七万二千石，额饷银三十一万三千八百两。

《图书编》：